Diari Oficial de la Generalitat Valenciana


Sumari del DOGV 4591, del 19-09-2003 (2003/10257)

RESOLUCIÓ de 18 d'agost de 2003, de la Direcció General de Producció i Comercialització Agrària, per la qual s'establixen els preus màxims que han de pagar els alumnes pels productes lactis acollits a l'ajuda al seu consum en centres escolars.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2003/08/18/(1)/dof/vci/html**

### Dades del document

Número de DOGV
:   4591

Data del DOGV
:   19-09-2003

Secció del DOGV
:   I. DISPOSICIONS GENERALS

Número del document
:   2003/10408


Data del document
:   18-08-2003

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Correcció d'errades

 Descriptors 

:   * preu autoritzat
    * ajuda pública
    * alumnat
    * centre d'ensenyament
    * alumne
    * producte lacti

RESOLUCIÓ de 18 d'agost de 2003, de la Direcció General de Producció i Comercialització Agrària, per la qual s'establixen els preus màxims que han de pagar els alumnes pels productes lactis acollits a l'ajuda al seu consum en centres escolars. [2003/X10092]
  
En el R(CE) 1.255/1999, del Consell, de 17 de maig de 1999, pel qual s'establix l'organització comuna de mercats en el sector de la llet i dels productes lactis, es recull, en l'article 14, la concessió d'una ajuda comunitària per al subministrament als alumnes de centres escolars de llet i determinats productes lactis a fi de fomentar-ne el consum entre este estrat de la població.
  
Esta ajuda es desplega en el R(CE) 2.707/2000, de la Comissió, d'11 de desembre de 2000, que establix les modalitats d'aplicació del R(CE) 1.255/1999 quant a la concessió de l'ajuda comunitària per al subministrament de llet i determinats productes lactis als alumnes de centres escolars.
  
En l'article 4 del dit reglament s'establix l'import unitari de l'ajuda segons les categories establides en el mateix reglament. Així mateix, en l'article 14 s'establix que a fi de garantir que l'import de l'ajuda siga repercutit en el preu pagat pel beneficiari, els estats membres fixaran els preus màxims que han de pagar-se per alumne en relació amb els distints productes.
  
Així mateix, el Reial Decret 194/2002, pel qual s'establixen les modalitats d'aplicació de l'ajuda al subministrament de llet i productes lactis als alumnes de centres escolars, establix en el seu article 3 que els òrgans competents de les comunitats autònomes han de fixar per a cada curs escolar, d'acord amb l'import de l'ajuda, el preu màxim que han de pagar els alumnes pels diferents productes objecte de la subvenció.
  
En consideració a això i als preus proposats pels proveïdors de llet i productes lactis, resolc:
  
S'establixen els preus màxims de referència que han de pagar els alumnes acollits a les ajudes al consum de llet i productes lactis en centres escolars, en les quanties que s'assenyalen a continuació per categoria i presentacions comercials.
  
Categoria Presentació comercial Preu màxim
  
 EUR/kg
  
Ia Llet entera pasteuritzada 0,39
  
 Llet entera (envàs d'1 litre) 0,48
  
 Llet entera (envàs de 200 cc) 0,77
  
IIIa Llet semidesnatada (envàs d'1 litre) 0,53
  
IIIb Llet semidesnatada aromatitzada
  
 (envàs d'1 litre) 0,59
  
 Llet semidesnatada aromatitzada
  
 (envàs de 200 cc) 1,07
  
VII Formatge amb contingut en greix
  
 (45% en pes de matèria seca 4,02
  
En cas de modificar-se l'import unitari de l'ajuda, l'import d'esta per a les quantitats cedides a preu reduït durant el mes en curs serà l'aplicable el primer dia del dit mes.


Còpia Permalink ELI